| ***Užkratas*** |
| --- |
|  |
|  |
| Pavadinimas | Contagion |
| Kilmės šalis | Jungtinės Amerikos Valstijos JAV |
| Režisierius | Steven Soderbergh |
| Prodiuseris (-iai) | Michael ShambergStacey SherGregory Jacobs |
| Scenaristas (-ai) | Scott Z. Burns |
| Operatorius | Peter Andrews |
| Kompozitorius | Cliff Martinez |
| Vaidina | Marion CotillardMatt DamonLaurence FishburneJude LawGwyneth PaltrowKate WinsletBryan CranstonJennifer EhleSanaa Lathan |
| Metai | 2011 m. |
| Žanras | mokslinis fantastinis,katastrofos filmas |
| Trukmė | 106 min. |
| Kalba | anglų |
| Platintojas | Warner Bros. Pictures |
| Biudžetas | 60 mln. JAV dol. |
| Pajamos | 136,5 mln. JAV dol. |
| **IMDb įrašas** |

**Užkratas** (angl. *Contagion*) – 2011 m. JAV sukurtas mokslinis fantastinis, katastrofos filmas, kurį režisavo Steven Soderbergh, vaidina Marion Cotillard, Matt Damon, Laurence Fishburne, Jude Law, Gwyneth Paltrow, Kate Winslet ir kt. Siužetas pasakoja apie plintantį nežinomą mirtiną virusą, medicinos tyrinėtojų ir visuomenės sveikatos pareigūnų bandymus aptikti ir kontroliuoti ligą, viešosios tvarkos praradimą pandemijos metu ir galiausiai vakcinos, sulaikančios viruso plitimą, atradimą. Kurdamas filmą režisierius bendradarbiavo su JAV Ligų kontrolės ir prevencijos centru, konsultavosi su mokslo ekspertų grupe..

Kino juostos premjera buvo pristatyta 2011 m. rugsėjo 3 d. Venecijos kino festivalyje. Filmas Amerikos kino teatrų ekranuose pasirodė rugsėjo 9 d. per pirmąjį savaitgalį uždirbdamas 22 mln. JAV dol. Visame pasaulyje jis uždirbo 136,5 mln. JAV dol. Po premjeros filmas sulaukė kukliai teigiamų kritikų atsiliepimų. 2014 m. balandžio mėn. duomenimis, „Rotten Tomatoes" svetainėje įvertintas 84 %, remiantis 237 apžvalgomis, vidutinis įvertinimas buvo 7 iš 10, tuo tarpu auditorijos įvertinimas siekė tik 62 % (vidutinis įvertinimas – 3,4 iš 5).

Dėl COVID-19 pandemijos, kuri 2019 m. prasidėjo Kinijoje ir vėliau išplito visame pasaulyje, 2020 m. filmas sulaukė naujo populiarumo etapo.

Siužetas
--------

DĖMESIO: *toliau atskleidžiamos kūrinio detalės*

Verslininkė, kurią vaidina Gwyneth Paltrow, žūsta nuo paslaptingo ir mirtino viruso, kurį ji pasigavo Kinijoje. Pačioje pradžioje ji pradeda kosėti keliaudama iš Honkongo namo į JAV. Ima aiškėti, kad moterį paveikė nežinomas virusas, kuris tikriausiai plinta oro lašeliniu būdu. Netrukus G. Paltrow herojė gana greitai miršta nuo encefalito – infekcinio nervų sistemos susirgimo, pažeidžiančio smegenis. Filme virusas plinta per gyvūnus, mutuoja. Užkrėstas šikšnosparnis jį perduoda kiaulei, o kiaulienos patiekalai patenka viename viešbučio restorane ant svečių stalo. Grandinę užbaigia virtuvės šefas, kruopščiai nusišluostęs ką tik paršelį išdarinėjusias rankas į prijuostę, nueinantis fotografuotis su ta pačia vėliau kosėti pradėjusia filmo veikėja – „nuline paciente". Ji filmo pradžioje užkrečia ir savo vaiką – rodomas apkabinimas grįžus namo. Kuomet filme prasideda viruso epidemija, paralyžiuojamas socialinis gyvenimas, sanitarinės-epidemiologinės tarnybos žvalgybos agentai gauna užduotį išaiškinti ir izoliuoti užkratą. Filme rodomos dramatiškos scenos, kuomet ligos išvargintus žmones ištinka staigi mirtis tiesiog gatvėse.

Aktoriai
--------

*Aktorius – vaidmuo*
* Marion Cotillard – dr. Leonora Orantes, PSO epidemiologė
* Matt Damon – Mitch Emhoff
* Laurence Fishburne – dr. Ellis Cheever
* Jude Law – Alan Krumwiede
* Gwyneth Paltrow – Beth Emhoff
* Kate Winslet – dr. Beth Emhoff, epidemijų žvalgybos agentė
* Bryan Cranston – Lyle Haggerty, kontradmirolas
* Jennifer Ehle – dr. Ally Hextall, mokslininkė

Išnašos
-------

1. 1 2  „Contagion (2011)". Box Office Mojo. Nuoroda tikrinta October 10, 2011. `{{cite web}}`: Kursyvas arba paryškinimas čia negalimas: `|publisher=` (pagalba)
2. ↑  „Achoos of Death Are Film's Scourge". New York Times. 2011-08-08. Suarchyvuotas originalas 2012-05-06.
3. ↑  „'Contagion' could infect adults at B.O.". Variety. 2011-09-08. Suarchyvuotas originalas 2012-05-06.
4. ↑  „*Contagion*". Rotten Tomatoes. Nuoroda tikrinta 2015-11-16. `{{cite web}}`: Cite has empty unknown parameter: `|subtitle=` (pagalba); Kursyvas arba paryškinimas čia negalimas: `|publisher=` (pagalba)
5. ↑  „Užkratas": filmas, kuris nuspėjo, kaip gali atrodyti šių dienų pandemija *tv3.lt*